《寄张赵二相三首》
宋代·胡寅

贤哲不同才，论心则皆仁。
去就不同趋，惟义乃可亲。
仁非比周用，推己以逮人。
义非楚越疏，雇不私其身。
伊谁觉后世，凛凛周先民。
姬公徂东山，流言起齗齗。
召公发金匮，王逆绣裳新。
它日奭有疑，不悦公未逡。
子往暨汝济，公语尤谆谆。
忠诚共白日，势利一飞尘。
姬家八百祀，盛业两公因。
其人不可见，此意常自真。
吁嗟刎颈士，一失为参辰。
我思尚友徒，表此三千臣。

作者简介：胡寅（公元1098年～公元1156年），字明仲，学者称致堂先生，宋建州崇安（今福建武夷山市）人，后迁居衡阳。胡安国弟胡淳子，奉母命抚为己子，居长。秦桧当国，乞致仕，归衡州。因讥讪朝政，桧将其安置新州。桧死，复官。与弟胡宏一起倡导理学，继起文定，一代宗师，对湖湘学派的发展，起了巨大作用。著作还有《论语详说》、《读史管见》、《斐然集》等。